
Tisztelt Képviselő-testület!

I. Előzmények:

A Pénzügyi, Jogi és Gazdasági Bizottság a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020 (IX.28.) önkormányzati rendelet alapján, képviselő testületről átruházott hatáskörében döntött a pályázat kiírásáról és véleményezi a benyújtott pályázatokat.

E rendelet keretein belül az Önkormányzat a helyi civil szervezetek, magánszemélyek és helyi egyházak sport tevékenységük támogatása céljából Sport Pályázati Alapot biztosít bruttó 2.000 e Ft keretösszeggel. 
 

II. A döntéshez szükséges információk, tájékoztatások:

[bookmark: _Hlk70416541]A pályázat célja helyi civil szervezetek, egyházak és magánszemélyek sport-tevékenységének, ezen keresztül a város sportéletének támogatása, valamint a kimagasló egyéni vagy csapateredmények elérésének inspirálása anyagi támogatás nyújtásával. Mindezek elérésére különböző rendezvényeket és programokat szerveznek.
A pályázatok elbírálásánál előnyt élveznek azok a pályázók, akik az Önkormányzat kiemelt rendezvényeinek megvalósításában, avagy az Önkormányzat Gazdasági programja célkitűzéseinek elérésében részfeladat ellátására pályáznak!
A pályázók köre:
A pályázatban részt vevők köre a legalább 2 éve fóti székhelyű egyesületek, alapítványok, egyházi szervezetek, legalább 2 éve fóti állandó lakóhellyel vagy bejelentett tartózkodási hellyel rendelkező természetes személyek.
A PJGB a 2022. május 19. napján megtartandó rendes ülésén egy objektív értékelési szempontrendszer felállításával értékelheti a pályázatokat, amely szempontrendszer eleve a pályázati kiírás része is volt. Minden bizottsági tag a szempontrendszer alapján 1-5 pontig terjedő pontskálán értékelheti a pályázatokat, amely skálán az 1-gyenge, az 5-kitűnő.

Értékelési szempontok:
1. Szakmai tartalom
2. Támogatással érintett fóti személyek száma, elérés-célcsoport
3. A támogatás aránya az összköltséghez viszonyítva (költséghatékonyság, megalapozott költségvetés)
4. Közérdek, közcél
5. Partnerség/együttműködés
6. A pályázat kidolgozottsága, az összeállítás igényessége

A pályázatok beérkezésének határideje 2022. április 20. szerda 16.00 óra volt. A pályázatokat benyújtani postai úton vagy személyesen lehetett a Fóti Közös Önkormányzati Hivatal Iktató Irodájában (2151 Fót, Vörösmarty tér 1.), vagy elektronikusan a titkar@fot.hu e-mail címre. A pályázatok határidőben beérkeztek. A pályázók együttesen 2.271.360,-Ft önkormányzati támogatást igényeltek.
	Pályázó
	Pályázat ismertető
	Pályázott összeg


	Egymásért-Közösen Mozgáskorlátozottak Egyesület

	Gyógytorna foglalkozás, gyógyfürdő látogatás finanszírozása. 
	350.000 Ft


	Zelena Gergőné 
	Kutyaterelő versenyeken való részvétel utólagos finanszírozása. 
	350.000 Ft


	Garays Diákokért Alapítvány
	Mindennapos testnevelés feltételinek javítása, sporteszközök vásárlásával, egészséges életmódra nevelés.
	250.000 Ft

	Szakály Zoltán
	Terepfutó, ultrafutó rendezvényen való részvétel támogatása.
	191.360 Ft

	Baráth Zoltán

	Repüléstörténeti kiállításon való részvétel utólagos finanszírozása.
	230.000 Ft

	Fóti Értékközvetítő Oktatásért egyesület
	Lakosság életmódjának javítása, családi sportnap szervezése, közösség építés, edukálás.
	150.000 Ft

	Szilágyi Gábor
	Kettlebell eszközök beszerzése, a sport népszerűsítése és közösség építés érdekében. 
	250.000 Ft

	Lőrincz András
	Focikupa szervezése helyi felekezetek és egy kárpátaljai magyar csapat részvételével.
	250.000 Ft

	Jakab Krisztián
	Nemzetközi kézilabdatornán való részvétel. 
	250.000 Ft



A pályázati kiírásra összesen 9 db pályázat érkezett. 
A bontás és a hiánypótlásra történő felszólítás a 3. sz. melléklet szerint megtörtént, mind a 9 pályázat érvényesnek tekinthető. 

A PJGB a bizottsági tagok által adott valamennyi értékelési szempont szerinti pontszámokat összegzi, majd átlagolja azt az értékelésben részt vevő bizottsági tagok számával. Az így kapott súlyozott pontértékhez a PJGB egy értékelési sorrendet állít fel, amelynek értékelési sávjaihoz a pályázók által kért támogatási összeg bizonyos százalékát rendeli az alábbiak szerint:

	Pontszám szerinti helyezés
	Igényelt összeg %-a

	1-3. helyezett
	100 % - max. 250 eFt

	4-6. helyezett
	80 % - max.  200 eFt

	7-10. helyezett:
	60 % - max.  150 eFt

	11. helyezéstől:
	50 % - max.  125 eFt



A fenti értékelési eljárás a pályázatok objektív, arányos elbírálását eredményezi.


A fentiek alapján a következő határozati javaslatot terjesztem a Tisztelt Képviselő-testület elé.


III. Határozati javaslat:

1./ Fót Város Önkormányzat Képviselő-testülete a helyi civil szervezetek, egyházak és magánszemélyek sporttevékenységének támogatására létrehozott Sport Alapból az alábbiak szerint támogatást nyújt:

	Pályázó
	Támogatás

	Egymásért-Közösen Mozgáskorlátozottak Egyesület

	
…………… Ft

	Zelena Gergőné
	…………… Ft

	Garays Diákokért Alapítvány
	…………… Ft

	Szakály Zoltán
	…………… Ft

	Baráth Zoltán

	…………… Ft

	Fóti Értékközvetítő Oktatásért egyesület
	…………… Ft

	Szilágyi Gábor
	…………… Ft

	Lőrincz András
	…………… Ft

	Jakab Krisztián
	…………… Ft

	Összesen
	…………… Ft



2./ Fót Város Önkormányzat Képviselő-testülete felkéri a polgármestert, hogy az 1./ pontban megjelölt pályázókkal a Támogatási szerződést kösse meg.

Felelős: 1./ - 2./ pont: polgármester
Határidő: 1./ pont: azonnal, 2./ pont: 2022. június 30.


Az előterjesztés mellékletei:

1. sz. melléklet pályázati értékelő lap

